
 Grozījumi Ministru kabineta 2023. gada 7. novembra noteikumos Nr. 635 "Elektroenerģijas tirdzniecības un lietošanas noteikumi"
	Priekšlikums
Šobrīd spēkā esošo Ministru kabineta (turpmāk - MK) 2023. gada 7. novembra noteikumu Nr. 635 "Elektroenerģijas tirdzniecības un lietošanas noteikumi" 92. punkts paredz, ka, ja sistēmas pakalpojuma neplānota pārtraukuma novēršanas ilgums pārsniedz 24 stundas, sistēmas operators lietotājam piemēro kompensāciju.
Ar MK 2026. gada 9. jūnija noteikumiem Nr. 315 ir noteikts, ka no 01.01.2027. stāsies spēkā 92. punkts, kas paredz, ka kompensācija tiek piemērota, ja neplānota pārtraukuma novēršanas ilgums pārsniedz 12 nevis 24 stundas.
Regulators vērš uzmanību, ka Grozījumu projekts paredz izteikt MK not. Nr. 635 92. punktu jaunā redakcijā, paredzot, ka kompensācija pienākas, ja neplānota pārtraukuma novēršanas ilgums pārsniedz 24 stundas (nevis 12).
Vienlaikus Grozījumu anotācija ietver skaidrojumu par to, ka abi minētie MK noteikumu Nr. 635 grozījumi ir “skatāmi kopsakarā” un “nav savstarpēji pretrunīgi”. Taču, Regulatora ieskatā, pieņemot Grozījumus, tajos ietvertais tiesiskais regulējums konfliktēs ar to MK not. 92. punkta redakciju, kas jau ir pieņemta un stāsies spēkā 01.01.2027., turklāt, kuri neietver MK noteikumu 92.2 un 92.3 punktu (respektīvi, Grozījumu regulējums, kas tiek virzīts, rada risku tā piemērošanai, sākot ar 01.01.2027.).
Secīgi, ja KEM vēlas saglabāt pāreju no 24h uz 12h ar 1. janvāri, vienlaikus saglabājot Grozījumos ietverto tiesisko regulējumu arī pēc 01.01.2027. (tostarp, attiecībā uz 72h), mūsuprāt, Grozījumu projekts ir jāprecizē, salāgojot to ar MK 2026. gada 9. jūnija noteikumos Nr. 315 ietverto tiesisko regulējumu.

